NOBLE บวก 7% นิวไฮรอบเกือบ 1 ปี โบรกเชียร์ “ซื้อ” เป้า 25 บ. ชูผลตอบแทนปันผลสูง 12%
NOBLE บวก 7% นิวไฮรอบเกือบ 1 ปี โบรกเชียร์ “ซื้อ” เป้า 25 บ. ชูผลตอบแทนปันผลสูง 12%
30 ก.ย. 2563

ผู้สื่อข่าวรายงานว่า ราคาหุ้น บริษัท โนเบิล ดีเวลลอปเมนท์ จำกัด (มหาชน) หรือ NOBLE ณ เวลา 15.30 น. อยู่ที่ระดับ 18.70บาท บวก 1.30 บาท หรือ 7.47% สูงสุดที่ระดับ 19.20 บาท ต่ำสุดที่ระดับ 17.50 บาท ด้วยมูลค่าการซื้อขาย 391.42 ล้านบาท โดยราคาหุ้น NOBLE ปรับตัวเพิ่มขึ้นทำจุดสูงสุดอีกครั้งในรอบเกือบ 1 ปี นับตั้งแต่ราคาหุ้นปิดที่ระดับ 18.70 บาท เมื่อวันที่ 18 พ.ย.62

ด้านบทวิเคราะห์ บล.บัวหลวง ระบุว่า การกลับมาของ คุณธงชัย บุศราพันธ์ (ประธานกรรมการ) และพันธมิตรต่างประเทศ จะสร้าง New Normal ให้กับ NOBLE ด้วยการใช้แบรนด์ที่แข็งแกร่งบุกตลาด Mass Premium และตั้งเป้าหมายขึ้น Top 5 ของกลุ่มฯ ใน 2 ปี
ทั้งนี้ ฝ่ายวิจัยมั่นใจได้ถึงประมาณการกำไรเพราะโครงการ NOBLE “ดาวน์สูง-โอนจริง” ทั้งนี้มองเห็นอัพไซด์จากการซื้อโครงการในต่างประเทศ และความร่วมมือกับเครือข่ายของพันธมิตร เพื่อขยายตลาดในเอเซีย และ ยุโรป
Fundamental: เริ่มคำแนะนำ ซื้อ NOBLE ด้วยราคาเป้าหมาย 25 บาท ซึ่ง Valuation ปัจจุบันสะท้อน PE เพียง 5 เท่า และคาดผลตอบแทนเงินปันผลอีก 12%